REPUBLIKA HRVATSKA
ZADARSKA ŽUPANIJA
KLASA:
URBROJ:
Zadar, ____________ 2026. godine

Na temelju članka 12. stavka 1. i  3. Zakon o ustanovama („Narodne novine“ broj: 76/93, 29/97, 47/99, 35/08, 127/19, 151/22), članka 6. stavka 2. Zakona o priuštivom stanovanju („Narodne novine“ broj: 45/26), članka 35. stavak 1. točka 5. Zakona o lokalnoj i područnoj (regionalnoj) samoupravi  („Narodne novine“ broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 12. stavak 2. točka 7. Statuta Zadarske županije („Službeni glasnik Zadarske županije“ broj 10/2) te prethodne ocjene sukladnosti Odluke o osnivanju „Javne ustanove za priuštivo stanovanje Zadarske županije“ sa zakonom, KLASA: …………………. URBROJ: ………………………, od …………….. 2026. godine, Županijska skupština Zadarske županije na ……… sjednici održanoj dana……………. 2026. godine,  d o n o s i 

ODLUKU 
o osnivanju Javne ustanove za priuštivo stanovanje Zadarske županije

I. OPĆE ODREDBE
Članak 1.
Ovom odlukom osniva se „Javna ustanova za priuštivo stanovanje Zadarske županije“ (dalje u tekstu samo: Ustanova).
Izrazi koji se koriste u ovoj Odluci, a imaju rodno značenje odnose se jednako na muški i ženski rod.
Članak 2.
Osnivač Ustanove je Zadarska županija, OIB: 56204655363, Zadar, Božidara Petranovića 8 (dalje u tekstu: Osnivač).

II. NAZIV I SJEDIŠTE USTANOVE
Članak 3.
Ustanova će obavljati djelatnost, poslovati i sudjelovati u pravnom prometu pod nazivom: „Javna ustanova za priuštivo stanovanje Zadarske županije“
Skraćeni naziv Ustanove je: JUPS ZŽ
Sjedište Ustanove je u Zadru, Božidara Petranovića 8.
Naziv Ustanove bit će istaknut na objektu/zgradi u kojoj je sjedište Ustanove. 

II. DJELATNOST USTANOVE
Članak 4.
Djelatnosti Ustanove su:
1. planiranje, priprema, razvoj i provedba programa i projekata priuštivog stanovanja
2. izgradnja novih stambenih i stambeno-poslovnih nekretnina namijenjenih priuštivom stanovanju
3. priprema i provedba investicijskih projekata, uključujući pribavljanje zemljišta, rješavanje imovinskopravnih odnosa, pripremu projektne dokumentacije i organizaciju realizacije projekata
4. rekonstrukcija, obnova, dogradnja i održavanje stambenih i stambeno-poslovnih nekretnina
5. stjecanje, izgradnja i upravljanje stambenim fondom namijenjenim priuštivom stanovanju
6. prodaja i davanje stanova i pripadajućih prostora u najam, zakup ili na korištenje, u skladu s posebnim propisima i aktima Ustanove
7. upravljanje stambenim i stambeno-poslovnim nekretninama te pripadajućom infrastrukturom
8. provedba projekata stambenog zbrinjavanja u suradnji s osnivačem i drugim javnim i privatnim subjektima
9. izgradnja javnih sportskih građevina, uključujući sportske dvorane, igrališta, otvorena i zatvorena sportska borilišta, rekreacijske centre i druge objekte namijenjene sportu i sportskoj rekreaciji
10. priprema, razvoj i provedba investicijskih projekata izgradnje sportske infrastrukture
11. rekonstrukcija, dogradnja, obnova, opremanje i održavanje javnih sportskih građevina
12. upravljanje, davanje na upravljanje, korištenje i održavanje javnih sportskih građevina i prateće infrastrukture 
13. priprema, prijava i provedba projekata financiranih iz proračunskih sredstava, fondova Europske unije i drugih dopuštenih izvora financiranja
14. obavljanje investitorskih poslova u vezi s izgradnjom, rekonstrukcijom, obnovom i opremanjem stambenih, stambeno-poslovnih i sportskih objekata
15. pribavljanje zemljišta, stjecanje prava vlasništva i drugih odgovarajućih prava na nekretninama radi ostvarivanja djelatnosti Ustanove
16. koordinacija i ugovaranje izrade projektne dokumentacije, izvođenja radova i stručnog nadzora, uz poštovanje propisa kojima se uređuju gradnja
17. suradnja s osnivačem, javnopravnim tijelima, ustanovama, trgovačkim društvima, udrugama i drugim pravnim i fizičkim osobama radi ostvarivanja ciljeva Ustanove
18. izrađuje nacrt regionalnog programa priuštivog stanovanja
19. pribavlja financijska i druga sredstva za provedbu regionalnog programa priuštivog stanovanja (EU, nacionalna, regionalna, sredstva jedinica lokalne samouprave),
20. potpisuje sporazum s APN-om (Agencija za poslovanje nekretninama) o međusobnim pravima i obvezama na temelju kojeg APN za potrebe gradnje priuštivih stanova javnoj ustanovi za priuštivo stanovanje, prema operativno-financijskom planu izvođenja radova doznačuje financijska sredstva ovisno o broju stanova koji se grade i potrebi pokrića početnih troškova
21. vodi cjelovitu internu evidenciju nekretnina koje su prodane, dane u najam, zakup, na korištenje ili upravljanje.
Ustanova obavlja i druge djelatnosti koje služe obavljanju djelatnosti upisanih u sudski registar:
1. projektiranje i građenje građevina, održavanje zgrade, stručni nadzor građenja te poslovi koordinatora zaštite na radu sukladno važećim propisima
2. energetsko certificiranje, energetski pregled zgrade i redoviti pregled sustava grijanja i sustava hlađenja ili klimatizacije u zgradi
3. poslovi upravljanja nekretninama i održavanje nekretnina u vlasništvu Zadarske županije ili nekretnina koje su Zadarskoj županiji dane na korištenje
4. savjetovanje u vezi s poslovanjem i upravljanjem
5. posredovanje u prometu nekretnina
6. poslovanje nekretninama.

Pored djelatnosti iz stavka 1. i 2. ovog članka, Ustanova može obavljati i druge djelatnosti,  ako se one u manjem opsegu ili uobičajeno obavljaju uz djelatnosti iz stavka 1. i 2. ovog članka.
III. TIJELA USTANOVE
Članak 5. 

Tijela Ustanove su:
- Upravno vijeće
- Ravnatelj.
       Članak 6. 

Upravno vijeće upravlja Ustanovom.
Upravno vijeće ima predsjednika i dva (2) člana.
Predsjednika i jednog člana imenuje i razrješuje župan Zadarske županije, dok drugi član Upravnog vijeća mora biti predstavnik radnika kojeg se bira i opoziva sukladno odredbama čl. 164. Zakona o radu („Narodne novine“, br. 93/14, 127/17, 98/19, 151/22.).
Do trenutka izbora predstavnika radnika, župan Zadarske županije imenuje i drugog člana Upravnog vijeća.
Mandat članova Upravnog vijeća traje 4 (četiri) godine.
Ista osoba može biti imenovana za predsjednika, odnosno člana Upravnog vijeća.


Članak 7.
Upravno vijeće obavlja sljedeće poslove:
- donosi Statut, Pravilnik o unutarnjoj organizaciji i sistematizaciji radnih mjesta i Pravilnik o radu uz prethodnu suglasnost župana Zadarske županije
- donosi program rada i razvoja Ustanove
- nadzire izvršavanje programa rada i razvoja Ustanove
- donosi financijski plan i godišnji obračun 
- donosi druge opće akte
- predlaže Osnivaču nacrt regionalnog programa priuštivog stanovanja
- donosi odluke o stjecanju, raspolaganju, opterećenju i otuđenju pokretnina i nekretnina u vlasništvu Ustanove ili druge imovine i to samostalno do iznosa utvrđenog Statutom, a iznad tog iznosa uz suglasnost Osnivača
- donosi Poslovnik o radu Upravnog vijeća
- raspisuje javni natječaj te imenuje i razrješava ravnatelja
-daje Osnivaču i ravnatelju Ustanove prijedloge i mišljenja o pojedinim pitanjima koja se odnose na rad Ustanove i na djelatnosti iz djelokruga Ustanove
- donosi odluke i obavlja druge poslove u skladu sa zakonom, ovom Odlukom i Statutom.

Upravno vijeće predlaže Osnivaču:

- promjenu ili proširenje djelatnosti Ustanove 
 - udruživanje u zajednicu ustanova
- zaduženje i davanje jamstva
- korištenje zajmova i kredita za investicijska ulaganja
- utvrđivanje kriterija za ulaganja domaćih i stranih pravnih i fizičkih osoba u Ustanovu.

Upravno vijeće podnosi izvješće o radu Ustanove Osnivaču i to po potrebi, a najmanje jednom godišnje.

Članak 8.
Ravnatelj upravlja, organizira i vodi rad i poslovanje Ustanove, predstavlja i zastupa Ustanovu te obavlja druge poslove sukladno zakonu i Statutu Ustanove. 
Ravnatelj je odgovoran za zakonitost rada Ustanove. 
Članak 9.
Ravnatelja imenuje i razrješava Upravno vijeće na temelju javnog natječaja, na mandat od 4 (četiri) godine, a ista osoba može biti ponovno imenovana za ravnatelja. 
Ravnatelj može biti razriješen i prije isteka vremena na koje je imenovan, na način i pod uvjetima propisanima zakonom i Statutom Ustanove.
Članak 10.
Uvjeti koje mora ispunjavati ravnatelj Ustanove, način njegova izbora, poslovi i ovlasti ravnatelja te druga pitanja od važnosti za obnašanje funkcije ravnatelja pobliže se uređuju Statutom Ustanove.
IV.  AKTI USTANOVE
Članak 11.
Ustanova ima Statut kojim se uređuje ustroj, tijela, njihova nadležnost i način odlučivanja te druga pitanja od značaja za obavljanje djelatnosti i poslovanje Ustanove.
Ustanova ima i druge opće akte utvrđene zakonom, ovom Odlukom i Statutom, a popis, način donošenja tih akata kao i način donošenja poslovnih odluka utvrdit će se Statutom. 
Ustanova je dužna ovu Odluku, Statut te druge opće akte koji uređuju obavljanje njezine djelatnosti objaviti na svojim mrežnim stranicama na lako pretraživ način.
Opći akti Ustanove stupaju na snagu osmi dan nakon dana objave na oglasnoj ploči Ustanove ili službenom glasniku Zadarske županije, a najranije (iznimno) dan nakon dana objave na oglasnoj ploči Ustanove ili u službenom glasniku Zadarske županije.

V. SREDSTVA POTREBNA ZA OSNIVANJE I POČETAK RADA USTANOVE
Članak 12.
Sredstva za rad Ustanove osiguravaju se u financijskom planu Ustanove, a izvori sredstava se osiguravaju iz:
- proračuna osnivača
- državnog proračuna
- pravnih poslova na tržištu sklapanjem ugovora s fizičkim ili pravnim osobama
- neposrednom naplatom usluga korisnicima usluga Ustanove
- putem donacija od fizičkih i pravnih osoba te
- drugim zakonom propisanim načinima. 

Za osnivanje i početak rada i poslovanja Ustanove osiguravaju se novčana sredstva u Proračunu Zadarske županije. 

VI. NAČIN RASPOLAGANJA S DOBITI USTANOVE I POKRIVANJE GUBITAKA 
Članak 13.
Ako u obavljanju svoje djelatnosti Ustanova ostvari dobit, ta će se dobit upotrebljavati isključivo za obavljanje i razvoj djelatnosti Ustanove sukladno aktu o osnivanju i Statutu.

Članak 14.
Ustanova za obveze u poslovanju odgovara cijelom svojom imovinom.
Ustanova ne može stvoriti obveza više od zadanog financijskim planom.
Osnivač solidarno i neograničeno odgovara za obveze Ustanove. 

VII. OGRANIČENJA GLEDE STJECANJA, OPTEREĆIVANJA I OTUĐIVANJA NEKRETNINA I DRUGE IMOVINE 
Članak 15.
Imovinu Ustanove čine nekretnine i pokretnine i druga imovinska prava koja je Ustanova pribavila od Osnivača, drugih pravnih ili fizičkih osoba te koja je stekla pružanjem usluga ili iz drugih izvora. 
Ustanova ne može bez suglasnosti Osnivača steći, opteretiti ili otuđiti nekretnine i drugu imovinu čija pojedinačna vrijednost prelazi iznos utvrđen Statutom Ustanove. 
VIII. MEĐUSOBNA PRAVA I OBVEZE OSNIVAČA USTANOVE 
Članak 16.
Ustanova posluje samostalno i obavlja djelatnost u skladu i na način utvrđen Zakonom o priuštivom stanovanju, Zakonom o ustanovama, ovom Odlukom, Statutom i drugim propisima te pravilima struke.
Osnivač Ustanove donosi odluku o:

- promjeni naziva i sjedišta 
- statusnim promjenama 
- prestanku ustanove.

IX. PRIJELAZNE I ZAVRŠNE ODREDBE
Članak 17.
Do imenovanja ravnatelja, Ustanovom upravlja privremeni ravnatelj.
Privremenog ravnatelja Ustanove posebnom odlukom imenuje župan Zadarske županije.
Privremeni ravnatelj Ustanove obavit će sve pripremne radnje za početak rada Ustanove pod nadzorom Upravnog odjela za imovinsko-pravne poslove i graditeljstvo Zadarske županije.
Privremeni ravnatelj Ustanove će:
· Izraditi nacrt Statuta
· Izraditi nacrt Pravilnika o unutarnjoj organizaciji i sistematizaciji radnih mjesta Ustanove 
· Pribaviti sve potrebne dozvole za početak rada Ustanove
· Podnijeti prijavu za upis Ustanove u sudski registar nadležnog trgovačkog suda,
· Sklopiti pravne poslove u svezi izgradnje i korištenja poslovnog prostora sjedišta Ustanove
· Sklopiti ugovore o radu radnika Ustanove
· Poduzeti druge potrebne pripremne radnje uz prethodnu suglasnost Osnivača. 
Članak 18.
Ustanova se osniva na neodređeno vrijeme.
Ustanova prestaje u slučajevima i na način utvrđen Zakonom o ustanovama. 
Rad Ustanove je javan.
O javnosti rada Ustanove dužan je skrbiti ravnatelj.
Članak 19.
Ustanova stječe svojstvo prave osobe upisom u sudski registar Trgovačkog suda u Zadru.
Članak 20.
Ova Odluka stupa na snagu osmog dana od dana objave u „Službenom glasniku Zadarske županije“.


							








